*Projekts*

**LATVIJAS REPUBLIKAS MINISTRU KABINETS**

2019.gada \_\_\_.\_\_\_\_\_\_\_\_\_    Noteikumi Nr.\_\_\_

Rīgā    (prot. Nr.\_\_\_ \_\_\_ §)

**Noteikumi par Latvijas valsts ģerboņa un Vidzemes, Latgales, Kurzemes un Zemgales ģerboņu heraldisko krāsu toņiem un grafiskajiem apzīmējumiem**

Izdoti saskaņā ar likuma

„[Par Latvijas valsts ģerboni](https://likumi.lv/ta/id/47133-par-latvijas-valsts-gerboni)” [4.panta](https://likumi.lv/ta/id/47133-par-latvijas-valsts-gerboni#p4) trešo daļu

1. Noteikumi nosaka Latvijas valsts ģerboņa (turpmāk – valsts ģerbonis) un ar to saistīto Vidzemes, Latgales, Kurzemes un Zemgales ģerboņu (turpmāk – kultūrvēsturisko apgabalu ģerboņi) heraldisko krāsu toņus un heraldisko krāsu grafiskos apzīmējumus.

2. Valsts ģerboņa un kultūrvēsturisko apgabalu ģerboņu poligrāfiskai attēlošanai izmanto šādus krāsu toņus:

2.1. melnā krāsa – *PANTONE BlackC* vai *CMYK 0/0/0/100;*

2.2. sarkanā krāsa – *PANTONE 186C* vai *CMYK 0/100/81/4;*

2.3. sudraba krāsa – *PANTONE 877C* vai *CMYK 0/0/0/27;*

2.4. zaļā krāsa – *PANTONE 341C* vai *CMYK 100/0/67/29;*

2.5. zelta krāsa – *PANTONE 873C* vai *CMYK 0/32/100/9;*

2.6. zilā krāsa – *PANTONE 286C* vai *CMYK 100/66/0/2.*

3. Valsts ģerboni un kultūrvēsturisko apgabalu ģerboņus poligrāfiski attēlo šo noteikumu [2.punktā](https://likumi.lv/ta/id/257599#p2) minētajās *PANTONE* krāsās. Ja tehnoloģisku vai finansiālu iemeslu dēļ nav iespējama *PANTONE* krāsu izmantošana, poligrāfiskai attēlošanai izmanto *CMYK* četrkrāsu standartu.

4. Valsts ģerboņa un kultūrvēsturisko apgabalu ģerboņu attēlošanai elektroniskā vidē (piemēram, tīmeklī) izmanto šo noteikumu [2.punktā](https://likumi.lv/ta/id/257599#p2) minētajiem krāsu toņiem atbilstošus *RGB* krāsu standarta kodus:

4.1. melnā krāsa – *RGB 0/0/0;*

4.2. sarkanā krāsa – *RGB 204/32/48;*

4.3. sudraba krāsa – *RGB 195/196/198;*

4.4. zaļā krāsa – *RGB 0/124/90;*

4.5. zelta krāsa – *RGB 211/142/0;*

4.6. zilā krāsa – *RGB 19/73/145.*

5. Ja valsts ģerboni un kultūrvēsturisko apgabalu ģerboņus attēlo šo noteikumu [2.](https://likumi.lv/ta/id/257599#p2) vai [4.punktā](https://likumi.lv/ta/id/257599#p4) neminētā materiālā vai tehnikā (piemēram, audumā, keramikā vai citā materiālā) un tehnoloģiska procesa vai pamatnes īpašību dēļ nav iespējams izmantot šo noteikumu [2.punktā](https://likumi.lv/ta/id/257599#p2) minētos *PANTONE* krāsu toņus, attēlošanai izmanto tādus krāsu toņus, kuri, tos vizuāli salīdzinot, iespējami tuvu atbilst šo noteikumu [2.punktā](https://likumi.lv/ta/id/257599#p2) minētajiem *PANTONE* krāsu toņiem. Sudraba krāsu var aizstāt ar krāsas toni, kas vizuāli pielīdzināts *PANTONE 4C Cool gray*. Zelta krāsu var aizstāt ar krāsas toni, kas vizuāli pielīdzināts *PANTONE 131C.*

6. Valsts ģerboņa un kultūrvēsturisko apgabalu ģerboņu heraldisko krāsu toņu grafiskie apzīmējumi norādīti šo noteikumu [pielikumā](https://likumi.lv/ta/id/257599#piel0).

7. Šo noteikumu [6.punktā](https://likumi.lv/ta/id/257599#p6) minētos heraldisko krāsu toņu grafiskos apzīmējumus valsts ģerboņa un kultūrvēsturisko apgabalu ģerboņu attēlošanai var izmantot kā alternatīvu risinājumu šajos noteikumos minēto krāsu toņu izmantošanai informatīvi izglītojošos materiālos, kā arī ārējos normatīvajos aktos noteiktajos gadījumos.

8. Attēlojot valsts ģerboni un kultūrvēsturisko apgabalu ģerboņus, nav pieļaujama tādu krāsu toņu izmantošana, kas neatbilst šo noteikumu [2.](https://likumi.lv/ta/id/257599#p2), [4.](https://likumi.lv/ta/id/257599#p4) vai [5.punktā](https://likumi.lv/ta/id/257599#p5) minētajiem krāsu toņiem, vai ģerboņa krāsaina attēla pārveidošana un attēlošana melnbaltā attēlā, izņemot gadījumus, kad Valsts heraldikas komisija saskaņā ar likumu „Par Latvijas valsts ģerboni” sniegusi atzinumu par pieļaujamām atkāpēm no valsts ģerboņa attēlošanas.

9. Valsts ģerboni un kultūrvēsturisko apgabalu ģerboņus var attēlot vienkrāsas kontūrzīmējumā vai kongrīvā (reljefspiedumā), nodrošinot labi saskatāmu un skaidri nolasāmu ģerboņa attēlojumu.

10. Attēlojot valsts ģerboni un kultūrvēsturisko apgabalu ģerboņus kā aizsardzības elementu vai tā sastāvdaļu dokumenta aizsardzībai pret viltošanu (piemēram, hologrammā, kinegrammā vai ūdenszīmē), var nepiemērot šo noteikumu [8.](https://likumi.lv/ta/id/257599#p8) un [9.punktā](https://likumi.lv/ta/id/257599#p9) minētos nosacījumus.

Ministru prezidents A.K.Kariņš

Kultūras ministrs N.Puntulis

Vīza: Valsts sekretāre D.Vilsone

Puisāne 67330267

[Lelde.Puisane@km.gov.lv](mailto:Lelde.Puisane@km.gov.lv)